Diari Oficial de la Generalitat Valenciana


Sumari del DOGV 6423, del 23-12-2010 (2010/13359)

RESOLUCIÓ de 15 de novembre de 2010, de la Presidència del Consorci Hospital General Universitari de València (CHGUV), de convocatòria de provisió, pel sistema de lliure designació, de diverses places no assistencials (LD/01/2010).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6423

Data del DOGV
:   23-12-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/13940


Data del document
:   13-11-2010

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * concurs administratiu

RESOLUCIÓ de 15 de novembre de 2010, de la Presidència del Consorci Hospital General Universitari de València (CHGUV), de convocatòria de provisió, pel sistema de lliure designació, de diverses places no assistencials (LD/01/2010). [2010/13103]
La plantilla del Consorci Hospital General Universitari de València (d'ara endavant CHGUV) compta amb places vacants que es considera oportú proveir.
D'acord amb les competències atribuïdes per l'article 15.1 dels Estatuts refosos del Consorci per a la gestió de l'Hospital General Universitari de València, aprovats per Conveni de 29 de març de 2006 subscrit entre la Conselleria de Sanitat i la Diputació de València, en relació amb l'apartat primer de l'Acord del Consell de Govern, de 12 de desembre de 2003, sobre delegació de competències, la Presidència del CHGUV resol:
Primer. Convocatòria
Convocar la provisió, mijançant el sistema de lliure designació, de les places de la plantilla del CHGUV que s'especifiquen en l'annex II, d'acord amb les bases que es publiquen en l'annex I.
Segon. Publicitat
Publicar la convocatòria en el Diari Oficial de la Comunitat Valenciana.
Tercer. Recursos
La present resolució és definitiva en via administrativa. Les persones interessades poden interposar, potestativament, recurs de reposició davant de la Presidència del CHGUV en el termini d'un mes comptador des de l'endemà de la seua publicació en el Diari Oficial de la Comunitat Valenciana (DOCV) o directament, recurs contenciós administratiu en el termini de dos mesos comptadors des de l'endemà de la seua publicació, davant dels jutjats contenciosos administratius de la ciutat de València, d'acord amb el que disposen els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú (LRPAC), i els articles 8, 14 i 46 de la Llei 29/1998, Reguladora de la Jurisdicció Contenciosa Administrativa. Tot això sense perjudici de la interposició de qualsevol altre recurs que s'estime convenient.
València, 15 de novembre de 2010.- El president del CHGUV i conseller de Sanitat: Manuel Cervera Taulet.
ANNEX I
Bases de la convocatòria
1. Objecte
Estes bases tenen com a objecte regular la provisió, mitjançant el sistema de lliure designació, de les places de la plantilla del CHGUV que s'especifiquen en l'annex II.
2. Requisits que han de reunir els concursants
2.1. Posseir la nacionalitat espanyola o de qualsevol altre Estat membre de la Unió Europea, així com d'aquells estats als quals, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què esta es troba definida en el Tractat Constitutiu de la Unió Europea, i ostentar este dret de conformitat amb el que preveu el Decret 543/2001 de 18 de maig.
2.2. Estar en possessió de la titulació requerida en relació amb les característiques de la plaça a la qual es concursa, d'acord amb el que es disposa en l'annex II.
2.3. Estar en possessió dels requisits que s'especifiquen per a cada plaça en l'annex II.
2.4. No trobar-se inhabilitat per a l'exercici de funcions públiques, professionals o de la Seguretat Social.
2.5. No excedir l'edat de 65 anys.
3. Acreditació dels requisits.
Els requisits d'admissió han de reunir-se l'últim dia de termini de presentació d'instàncies i mantenir-se durant tot el procés.
4. Sol·licituds.
4.1. Les persones interessades han d'emplenar la sol·licitud de participació, d'acord amb el model que figura en l'annex III, i l'han de presentar preferiblement en el Registre General del CHGUV (Av. Tres Creus, núm. 2 - 46656 de València), o a través de qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4.2. El termini de presentació de sol·licituds és de vint dies comptadors a partir de l'endemà de la publicació d'esta convocatòria en el Diari Oficial de la Comunitat Valenciana.
4.3. El domicili que figure en la instància és el que s'ha de considerar a l'efecte de notificacions.
4.4. Junt amb la sol·licitud tots els concursants han d'aportar la següent documentació, original o degudament confrontada:
a) Document Nacional d'Identitat, certificació de naixement expedida pel registre civil corresponent, o document equivalent per als nacionals d'altres estats.
b) Nomenament com a empleada pública o certificació del Registre de Personal, en els termes detallats en l'annex II.
c) Titulació requerida en relació amb les característiques de la plaça a la qual es concursa, o certificació acadèmica que acredite haver-hi realitzat tots els estudis per a l'obtenció del títol i haver realitzat el dipòsit per a la seua expedició. En el cas de titulacions obtingudes a l'estranger, credencial que acredite l'homologació que corresponga.
c) Currículum professional, en el qual es resumisca la formació acadèmica, l'experiència professional i de gestió, així com la documentació justificativa dels mèrits al·legats.
5. Comissió de valoració.
5.1. La Comissió de Valoració, que és l'òrgan col·legiat que té com a missió la valoració dels aspirants, està integrada per les següents persones:
Titulars
President: Sergio Blasco Perepérez, director gerent del CHGUV
Vocal 1: Jose Manuel Iranzo Miguélez, sotsdirector gerent del CHGUV
Vocal 2: Isabel Blas Ferrer, sotsdirectora de Recursos Humans. del CHGUV
Vocal 3: Rosario Calatayud Medina, directora economicofinancera del CHGUV
Secretari: Francisco Aucejo Planells, director de Recursos Humans. del CHGUV
Suplents
President: Juan José Soler Ros, director mèdic assistencial del CHGUV
Vocal 1: Rafael Micó Pérez, director mèdic d'Atenció Ambulatòria del CHGUV
Vocal 2: Amparo Reyes Bueso Ríos, cap del Servici de Selecció i Provisió de Personal, de la Conselleria de Sanitat
Vocal 3: Luís Sempere Martínez, director econòmic de l'Hospital Universitari «La Fe"
Secretària: Estrella García Ferrer, cap de Servici de Plantilles i Registre del CHGUV
5.2. La Comissió de Valoració té la consideració d'òrgan col·legiat de l'administració, i li és d'aplicació allò disposat en la LRJPAC.
6. Desenvolupament del procés.
Finalitzat el termini de presentació, la Direcció de Recursos Humans. del CHGUV ha de donar trasllat de les sol·licituds presentades a la Comissió de Valoració, per tal que esta realitze l'avaluació dels documents aportats pels concursants, en especial el treball desenvolupat en places semblants o de contingut tècnic i especialització semblant.
Finalitzat el procés, la Comissió de Valoració ha de fer trasllat de la proposta a la direcció del CHGUV, que l'ha de traslladar a l'òrgan competent.
La proposta té caràcter no vinculant, però l'òrgan competent ha de motivar la seua no adopció.
7. Resolució i nomenament.
La persona aspirant seleccionada ha de ser nomenada mitjançant una resolució del president del CHGUV, que s'ha de publicar en el DOCV.
La convocatòria pot ser declarada deserta, per acord motivat, quan no concórreguen aspirants idonis per al seu exercici.
8. Incorporació a la plaça.
En la resolució de la convocatòria s'ha d'indicar allò que corresponga en relació amb la incorporació a la plaça de la persona seleccionada, i aquesta ha de quedar en la situació administrativa que li corresponga segons la seua vinculació i règim jurídic de procedència.
La persona nomenada per a l'exercici d'una plaça pel procediment de lliure designació, pot ser cessada discrecionalment per la mateixa autoritat que l'haja nomenat, sense perjudici de la previsió de l'article 84.3 de la Llei 7/2007, Ley 7/2007, de l'Estatut Bàsic de l'Empleat Públic.
9. Vinculació.
Les presents normes vinculen al CHGUV, a la Comissió de Valoració i als que participen en este procés.
ANNEX II
Places que es convoquen
1. Denominació: director/a de Servicis Generals
Número: 96171
Àrea funcional: Direcció
Subgrup/Grup de titulació: A1 o A2 (A o B)
Complement de destí: 26
Forma de provisió: lliure designació.
Requisits: personal de les administracions públiques, servicis públics de salut o de les institucions de la Seguretat Social dels grups de titulació esmentats.
Funcions:
- Planificar, programar, dirigir i supervisar, i retre comptes dels resultats respecte de les funcions específiques pròpies o encomanades.
- Dirigir i coordinar les unitats administratives depenents.
- En general, les establides en el reglament orgànic i funcional del CHGUV i normes d'aplicació.
2. Denominació: cap d'Àrea de Planificació, Qualitat i Control de Projectes
Número: 57326
Àrea funcional: Planificació i Gestió
Subgrup/Grup de titulació: A1 (A)
Complement de destí: 28
Forma de provisió: lliure designació.
Requisits: personal de les administracions públiques, servicis públics de salut o de les institucions de la Seguretat Social dels grups de titulació esmentats.
Funcions:
- Programar, dirigir, supervisar i retre comptes dels resultats, respecte de les funcions que tinga encomanades la unitat o centre directiu al qual estiga adscrita la plaça.
- Dirigir i coordinar les unitats inferiors.